CELEX: 62013TN0019
Language: sk
Date: 2013-01-11 00:00:00
Title: Vec T-19/13: Žaloba podaná 11. januára 2013 — Ekologický právní servis/Komisia

16.3.2013   
            
            
               SK
            
            
               Úradný vestník Európskej únie
            
            
               C 79/25
            
         Žaloba podaná 11. januára 2013 — Ekologický právní servis/Komisia
   (Vec T-19/13)
   2013/C 79/44
   Jazyk konania: angličtina
   
      Účastníci konania
   
   
      Žalobca: Ekologický právní servis (Brno, Česká republika) (v zastúpení: P. Černý, advokát)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Európskej komisie C(2012) 8382 final z 12. novembra 2012, ktorým sa zamieta ako neprípustný návrh na vykonanie interného preskúmania rozhodnutia Komisie C(2012) 4576 final zo 6. júla 2012, týkajúceho sa žiadosti Českej republiky, podanej podľa článku 10c ods. 5 smernice Európskeho parlamentu a Rady 2003/87/ES (1), o prechodné udelenie bezplatných kvót v súvislosti s modernizáciou postupov výroby elektriny,
            
         
               —
            
            
               zrušil rozhodnutie Komisie C(2012) 4576 final zo 6. júla 2012, týkajúceho sa žiadosti Českej republiky, podanej podľa článku 10c ods. 5 smernice Európskeho parlamentu a Rady 2003/87/ES, o prechodné udelenie bezplatných kvót v súvislosti s modernizáciou postupov výroby elektriny, a
            
         
               —
            
            
               zaviazal žalobcu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza dva žalobné dôvody.
   
               1.
            
            
               Prvý žalobný dôvod je založený na tom, že rozhodnutie Európskej komisie C(2012) 8382 final z 12. novembra 2012 je protiprávne, pretože je v rozpore s článkom 17 Zmluvy o Európskej únii, článkom 263 Zmluvy o fungovaní Európskej únie, ako aj s článkom 2 ods. 1 písm. g) a článkom 10 nariadenia (ES) č. 1367/20006 (2).
            
         
               2.
            
            
               Druhý žalobný dôvod je založený na tom, že rozhodnutie Komisie C(2012) 4576 zo 6. júla 2012 je protiprávne, pretože je v rozpore s článkom 263 ZFEÚ, smernicou 2003/87/ES, zmenenou a doplnenou smernicou 2009/29/ES (3), oznámením Komisie — Pokyny na dobrovoľné uplatňovanie článku 10c smernice 2003/87/ES (2011/C 99/03), a smernicou 2001/42/ES (4).
            
         
      (1)  Smernica 2003/87/ES Európskeho parlamentu a Rady z 13. októbra 2003, o vytvorení systému obchodovania s emisnými kvótami skleníkových plynov v spoločenstve, a ktorou sa mení a dopĺňa smernica Rady 96/61/ES (Ú. v. ES L 275, s. 32; Mim. vyd. 15/007, s. 631).
   
      (2)  Nariadenie Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v. EÚ L 264, s. 13).
   
      (3)  Smernica Európskeho parlamentu a Rady 2009/29/ES z 23. apríla 2009, ktorou sa mení a dopĺňa smernica 2003/87/ES s cieľom zlepšiť a rozšíriť schému Spoločenstva na obchodovanie s emisnými kvótami skleníkových plynov (Ú. v. EÚ L 140, s. 63).
   
      (4)  Smernica 2001/42/ES Európskeho parlamentu a Rady z 27. júna 2001 o posudzovaní účinkov určitých plánov a programov na životné prostredie (Ú. v. ES L 197, s. 30; Mim. vyd. 15/006, s. 157).